wickkiey/tamil-wikipedia-markdown huggingface dataset:
# மஞ்சள்-தொண்டை சிட்டுக்குருவி


**மஞ்சள் தொண்டை சிட்டுக்குருவி** அல்லது மஞ்சள் தொண்டை சிட்டு (ஆங்கிலப்பெயர்: Yellow-throated sparrow, அறிவியல் பெயர்: *சிம்னோரிசு சாந்தோகோலிசு (Gymnoris xanthocollis*) என்பது தெற்காசியாவில் காணப்படும் ஒரு சிட்டுக்குருவி சிற்றினமாகும்.  

## விளக்கம்

உண்மையான சிட்டுக்குருவிகள் என அழைக்கப்படும் பேரினத்தில் உள்ள பொதுவான மற்ற சிட்டுக்குருவிகளை விட இச்சிட்டுக்குருவிக்கு கூர்மையான அலகு அமைந்துள்ளது. அதேபோல் மற்ற சிட்டுக்குருவிகளை போல் இதற்கு சிறகுகளில் கீற்றுக்கோடுகள் காணப்படுவதில்லை.  

## இயல்பு
இரை உண்ணுதல்]]  
ஏப்ரல் முதல் ஜூலை வரை இவற்றின் இனப்பெருக்க காலம்; மரப் பொந்துகளில் கூடு கட்டுகின்றன. பெரும்பாலும் மரப்பொந்துகளை உருவாக்கும் மரங்கொத்தி போன்ற பறவைகள் உருவாக்கிய பொந்துகளிலேயே இவை கூடுகட்டும். இவை கட்டடங்களில் உள்ள பொந்துகளையும் பயன்படுத்தும். கூடானது பெரும்பாலும் பெண்குருவிகளாலேயே கட்டப்படும். ஆனால் சில நேரங்களில் ஆண்குருவிகளும் உதவி செய்யும். பெண் சிட்டுக்குருவி மட்டுமே முட்டைகளை அடைகாக்கும். சில நேரங்களில் பகல் பொழுதின் வெப்பமான சமயங்களில் கூட்டை விட்டு வெளியே செல்லும். முட்டைகளிலிருந்து சுமார் 12 முதல் 14 நாட்களுக்குப் பிறகு குஞ்சுகள் பொரிக்கும்.  

சிட்டுக்குருவிகள் தாழ்வான புதர்களில் கூட்டமாக அடையும். சில கூட்டங்கள் வலசை போகும் தன்மையுடையவை; மழையின் அளவைப் பொறுத்து அவை இடம் பெயரும்.  

இவை பெரும்பாலும் தானியங்களை உண்ணும். சில நேரங்களில் பூச்சிகள், தேன் மற்றும் சிறு பழங்களையும் உண்ணும். இலுப்பை போன்ற மரங்களின் மலர்களின் இதழ்களையும் இவை எப்போதாவது உண்ணும். ஆதண்டை போன்றவற்றின் மலர்களுக்கு இவை செல்லும்போது இவற்றின் நெற்றியில் மகரந்தத் தூள்கள் ஒட்டிக்கொள்கின்றன. இது காடு, தோட்டங்கள் மற்றும் திறந்தவெளி புதர் வாழ்விடங்களில் காணப்படுகிறது.  

## அகத்தூண்டுதல்
சலீம் அலி (1896-1987) தான் பறவையியலுக்கு அறிமுகம் செய்துகொள்ள இந்த உயிரினம் தான் தூண்டுகோலாக இருந்தது என குறிப்பிட்டுள்ளார். ஒரு சிறுவனாக இருந்த பொழுது சலீம் அலி ஒரு சிட்டுக்குருவியை சுட்டு வீழ்த்தினார். அது மற்ற சிட்டுக்குருவிகளில் இருந்து வித்தியாசமாக இருந்தது. அச்சிட்டுக்குருவி எந்த இனம் என்பதை பம்பாய் இயற்கை வரலாற்று சங்கத்தின் (பி. என். ஹெச். எஸ்.) செயலாளராக இருந்த டபுள்யூ. எஸ். மில்லர்ட் என்பவர் சலீம் அலிக்கு கண்டுபிடித்துக் கூறினார். மேலும் அவர் அங்கிருந்த அருங்காட்சியகத்தில் இருந்த இலக்கியங்கள் மற்றும் திரட்டுக்களை சலீம் அலிக்கு அறிமுகம் செய்தார். இதன்விளைவாக சலீம் அலி பறவையியலைத் தனது துறையாக தேர்ந்தெடுத்தார். 2003ம் ஆண்டில் பி. என். ஹெச். எஸ். சலீம் அலிக்கு பாராட்டுரை செய்யும் விதமாக வெளியிட்ட ஒரு புத்தகத்திற்கு பெயராக இந்த சிட்டுக்குருவியின் அறிவியல் பெயர்களில் ஒன்றான பெட்ரோனியாவைச் சூட்டியது.
# ஜீது ஜோசப்


**ஜீது ஜோசப்** (**Jeethu Joseph)** (பிறப்பு: 1972 நவம்பர் 10) இவர் ஓர் இந்திய திரைப்பட இயக்குநரும், திரைக்கதை எழுத்தாளரும் மற்றும் தயாரிப்பாளரும் ஆவார். இவர் மலையாள சினிமாவில் முக்கியமாக பணியாற்றுகிறார். இவர் ஒரு சில தமிழ் மற்றும் பாலிவுட் படங்களிலும் பணியாற்றியுள்ளார். ஜீது 2007ஆம் ஆண்டு காவல்துறை நடைமுறைத் திரைப்படமான *டிடெக்டிவ்* என்ற படத்தின் மூலம் அறிமுகமானார். பின்னர் ஐந்து வெற்றிகரமான திரைப்படங்களை இயக்கினார்: குடும்ப நாடகம் *மம்மி & மீ* (2010), நகைச்சுவை *மை பாஸ்* (2012), திரில்லர் *மெமரிஸ்* (2013), குடும்பம்- த்ரில்லர் *திரிஷ்யம்* (2013), பழிவாங்கும் திரைப்படம் *ஓழம்* (2016) மற்றும் அதிரடி-திரில்லர் *ஆதி* (2018) ஆகியன. இதுவரை அதிக வசூல் செய்த மலையாள படமாக விளங்கிய திரிஷ்யம் வெளியான பிறகு ஜீது பிரபலமடைந்தார். இது திரையரங்க வசூலில் 50 கோடியை தாண்டிய முதல் மலையாள படமாகும். ஜீது தமிழில் பாபநாசம் (2015) என்ற படம் மூலமும், இந்தியில் தி பாடி (2019) என்ற திரைப்படம் மூலமும் அறிமுகமானவர் .  

## ஆரம்ப கால வாழ்க்கை
ஜீது இந்திய திரைப்பட மற்றும் தொலைக்காட்சி நிறுவனத்தில் சேர விரும்பினார். ஆனால் ஒரு பொறியியலாளராக வேண்டும் என்று இவரது தந்தை விரும்பினார். பாத்திமா மாதா ஆங்கில நடுத்தரப் பள்ளியில் பயின்ற இவர், பின்னர் மூவாட்டுபுழாவின் நிர்மலா கல்லூரியில் பொருளாதாரத்தில் இளங்கலைப் பட்டம் பெற்றார்.  

இவரது மூன்றாவது படமான *மை பாஸும்* திரையரங்குகளில் வெற்றி பெற்றது. ஜீதுவின் நான்காவது திரைப்படமான *மெமரிஸ்*, ஒரு சஸ்பென்ஸ் த்ரில்லர். 2013 இல் வெளியிடப்பட்டது. இதன் திரையரங்க வசூல் நன்றாக இருந்தது.  

### திரிஷ்யம்
2013 ஆம் ஆண்டின் இறுதியில், மோகன்லால் நடித்த திரிஷ்யம் என்ற நாடக-திரில்லர் வெளியானது. இது விமர்சன ரீதியாகவும் வணிக ரீதியாகவும் நல்ல வரவேற்பைப் பெற்றது. இது 2016 வரை அதிக வசூல் செய்த மலையாள படமாகவும், திரியரங வசூலில் ₹ 50 கோடியை தாண்டிய முதல் மலையாள படமாகவும் இருந்தது. *மோகன்லாலின்* பாத்திரத்தை கமல்ஹாசன் நடிக்க ஜீது இயக்கத்தில் திரிஷ்யம் தமிழில் மறுஆக்கம் செய்யப்பட்டது. இது தெலுங்கு, கன்னடம் மற்றும் இந்தியிலும் மற்ற இயக்குநர்களால் மறுஆக்கம் செய்யப்பட்டது. ஜீது பின்னர் திலீப் நடித்த *லைஃப் ஆஃப் ஜோசூட்டி* என்ற திரைப்படத்தை இயக்கியுள்ளார் .  

## தனிப்பட்ட வாழ்க்கை
ஜீது லிண்டா என்பவரை மணந்தார். இவர்களுக்கு இரண்டு குழந்தைகள் உள்ளனர். லிண்டா மலையாள சினிமாவில் ஆடை வடிவமைப்பாளராகப் பணியாற்றுகிறார் .  

## திரைப்படங்கள்

| ஆண்டு | தலைப்பு | பணி | குறிப்பு |
| --- | --- | --- | --- |
| 2007 | *டிடெக்டிவ்* |  |  |
| 2010 | *மம்மி & மி* |  |  |
| 2012 | *மை பாஸ்* |  |  |
| 2013 | *மெமோரிஸ்* |  |  |
| 2013 | *திரிஷ்யம்* |  |  |
| 2015 | *பாபநாசம்* | திரிஷ்யம் திரைப்படத்தின் மறு ஆக்கம் |  |
| 2015 | *லைப் ஆப் ஜோசுடி* |  |  |
| 2016 | *ஓசம்* |  |  |
| 2017 | *லட்சியம்* |  |  |
| 2018 | *ஆதி* |  |  |
| 2019 | *மிஸ்டர் & மிசஸ். ரவுடி* |  |  |
| 2019 | *தி பாடி* | இந்தித் திரைப்படம் |  |
| 2019 | *தமிபி* | தமிழ்த் திரைப்படம் |  |
| 2021 | *திரிஷ்யம் 2 (திரைப்படம்)* | அமேசான் பிரைம் வீடியோ |  |
| 2021 | *திரிஷ்யம் 2* | தெலுங்குத் திரைப்படம் |  |
| 2021 | *ராம்* | } |  |

## விருதுகள்

- 2013 - 44 வது கேரள மாநில திரைப்பட விருதுகள் - சிறந்த பிரபலமான படம் - திரிஷ்யம்
- 2013 - வனிதா திரைப்பட விருதுகள் - சிறந்த இயக்குநர் - திரிஷ்யம்
- 2013 - கேரள திரைப்பட விமர்சகர்கள் சங்க விருதுகள் - சிறந்த இயக்குநர் - திரிஷ்யம்
- 2013 - ஜெய்ஹிந்த் தொலைக்கட்சித் திரைப்பட விருதுகள் - சிறந்த இயக்குநர் - திரிஷ்யம்
# டிடெக்டிவ் (2007 திரைப்படம்)


**டிடெக்டிவ் (Detective)** இது ஜீது ஜோசப் இயக்கிய 2007 மலையாள சஸ்பென்ஸ் த்ரில்லர் படமாகும். இப்படத்தில் சுரேஷ் கோபி இரட்டை வேடத்தில் சிந்து மேனனுடன் முக்கியக் கதாபாத்திரத்தில் நடித்திருந்தார்.  

## கதை
இந்த படம் மோகன் குமார் ( சுரேஷ் கோபி ) என்ற இளம் அரசியல்வாதியை அறிமுகப்படுத்துகிறது. அவருடைய சக்தியும் செல்வாக்கும் அதிகரித்து வருகிறது. இவரது மனைவி ரேஷ்மி ( சிந்து மேனன் ) தற்கொலை செய்து கொண்டதாக கூறப்படுகிறது. தம்பதியருக்கு எந்தவொரு திருமண முரண்பாடும் இருப்பதாக தெரியவில்லை என்பதால், அவர் இறந்த சூழ்நிலைகளை அவிழ்க்கும் பணியை காவல்துறையிடம் ஒப்படைக்கின்றனர். உயர் மட்ட விசாரணைக்கு அரசாங்கம் உத்தரவிடுகிறது. மர்மமான மரணத்தின் பின்னணியில் உள்ள உண்மையைக் கண்டறிய ஷியாம் பிரசாத் (இரட்டை வேடத்தில் சுரேஷ் கோபி) தலைமையிலான அதிகாரிகள் குழு பணிக்கப்பட்டுள்ளது.  

## நடிகர்கள்

- ஷியாம் பிரசாத், மோகன் குமார் என சுரேஷ் கோபி
- ரேஷ்மியாகசிந்து மேனன்
- காவல் துறை அதிகாரியாக தேவன்
- சுமேஷாக பிரஜோத் கலாபவன்
- ஜேம்ஸ் ஜோசப்பாக சாய்குமார்
- பஷீராக மது வாரியர்
- ஜான் சாமுவேலாக சுபைர்
- முதல்வராக பிரேம் பிரகாஷ்
- ஜெகதே சிறீகுமார்
- ரேஷ்மியின் தாயாக பொன்னம்மா பாபு
- டி.பி. மாதவன்
- எதிர்க்கட்சித் தலைவராக கொச்சி ஹனீஃபா
- அகஸ்டின் நன்றி
- பிரபாகரன் தம்பியாக பாபு நம்பூதிரி
- சுரேஷாக பைஜு
- ஜோஸாக மதுபால்
- சேகராக ஜோஜு ஜார்ஜ்
- அசோகனாக கூட்டிக்கல் ஜெயச்சந்திரன்
- செர்தலா லலிதா
- தீபிகா மோகன்
- ஜோஜு ஜார்ஜ்

## வசூல்
இந்த படம் வணிக ரீதியாக வெற்றி பெற்றது
# காளிதாஸ் ஜெயராம்


**காளிதாஸ் ஜெயராம் (Kalidas Jayaram)** இவர் ஓர் இந்திய திரைப்பட நடிகர் ஆவார். இவர் முக்கியமாக மலையாளத் திரைப்படம் மற்றும் ஒரு சில தமிழ் படங்களில் தோன்றினார். திரைப்பட நடிகர்கள் ஜெயராம் மற்றும் பார்வதியின் மகனான காளிதாஸ் தனது ஏழு வயதில் மலையாளத் திரைப்படமான *கொச்சு கொச்சு சந்தோசங்கள்* (2000) என்ற படத்தில் அறிமுகமானார். பின்னர், இவர் *என்டே வீடு அப்புவின்டேயம்* (2003) என்ற படத்தில் நடித்தார். இது இவருக்கு சிறந்த குழந்தைக் கலைஞருக்கான தேசிய திரைப்பட விருதை பெற்றுத் தந்தது. 2016ஆம் ஆண்டில், இவர் மீன் குழம்பும் மண் பானையும் (2016) என்ற தமிழ்த் திரைப்படத்தில் அறிமுகமானார். பின்னர் பூமரம் (2018) என்ற மலையாளப் படத்திற்குத் திரும்பினார் .  
அவர்களிடமிருந்து சிறந்த குழந்தைக் கலைஞருக்கான விருதைப் பெற்ற காளிதாஸ் ]]  

## ஆரம்ப கால வாழ்க்கை
தமிழ்நாட்டின் சென்னையில் நடிகர்கள் ஜெயராம் மற்றும் பார்வதி ஆகியோருக்கு இரண்டு குழந்தைகளில் மூத்தவராக காளிதாஸ் பிறந்தார். இவருக்கு மாளவிகா ஜெயராம் என்ற தங்கை உள்ளார். சென்னையின் பத்மா சேசாத்ரி பால பவனில் பத்தாம் வகுப்பு வரை தனது ஆரம்பக் கல்வியைப் பெற்றார். பின்னர், கேரளாவின் கொச்சின் சாய்ஸ் பள்ளியில் மேல்நிலைக் கல்வியைப் படித்தார். சென்னை இலயோலாக் கல்லூரியில் கட்புலத் தொடர்பாடலில் இளங்கலை பட்டம் பெற்றார்.  

## திரைப்பட வாழ்க்கை
தனது 7 வயதில், சத்யன் அந்திகாட்டின் *கொச்சு கொச்சு சந்தோஷங்கள்* (2000) என்ற திரைப்படத்தில் அறிமுகமானார். இது மலையாளத்தில் சிறந்த திரைப்படத்திற்கான தேசிய திரைப்பட விருதை வென்றது. சிபி மலையில் இயக்கிய இவரது இரண்டாவது படமான *என்டே வீடு அப்புவின்டேயம்* (2003) படத்திற்காக சிறந்த குழந்தை கலைஞருக்கான தேசிய விருதைப் பெற்றார். 2014ஆம் ஆண்டில், 8 வது விஜய் விருதுகளில் சூர்யா, அஜித் மற்றும் விஜய் ஆகியோருடன் நிகழ்ச்சிகளை வழங்கினார். பாலாஜி தரணீதரனின் இரண்டாவது இயக்கமான "ஒரு பக்கக் கதை" என்ற வெளிவராதத் தமிழ் படத்தில் காளிதாஸ் கதாநாயகனாக நடித்தார். 2014 இல் தொடங்கியது. இந்த படம் 2016 ஆம் ஆண்டு வெளியீட்டிற்கு திட்டமிடப்பட்ட்டது. இவரது இரண்டாவது தமிழ்த் திரைப்படம் மீன் குழம்பும் மண் பானையும் 2016 ஆம் ஆண்டு வெளியாகி வெற்றி பெற்றது. பின்னர், பூமரம் என்ற மலையாளத் திரைப்படத்தில் முன்னணி நடிகராக அறிமுகமானார்.  

## விருதுகள்
| 2001 | ஆசியாநெட் திரைப்பட விருதுகள் | சிறந்த குழந்தை நட்சத்திரம் | *கொச்சு கொச்சு சந்தோசங்கள்* | வெற்றி |
| --- | --- | --- | --- | --- |
| 2003 | தேசிய திரைப்பட விருதுகள், இந்தியா | சிறந்த குழந்தை நட்சத்திரம் | *என்டே வீடு அப்புவின்டேயம்* |  |
| கேரள மாநில திரைப்பட விருதுகள் | சிறந்த குழந்தை நட்சத்திரம் |  |  |  |
| ஆசியாநெட் திரைப்பட விருதுகள் | சிறந்த குழந்தை நட்சத்திரம் |  |  |  |
| 2017 | 6வது தென்னிந்திய சர்வதேசத் திரைப்பட விருதுகள் | சிறந்த அறிமுக நடிகர் (தமிழ்) | *மீன் குழம்பும் மண் பானையும்* |  |
| 2019 | ஆசியாநெட் திரைப்பட விருதுகள் | சிறந்த அறிமுக நடிகர் | *பூமரம்* |  |
| 2019 | வனிதா திரைப்பட விருதுகள் | சிறந்த அறிமுக நடிகர் |  |  |
| 2021 | ப்ளாக்சிப் டிஜிட்டல் விருதுகள் | சிறந்த நடிகர் (ஓடிடி தளம்) | *பாவக் கதைகள்* |  |
| 2021 | பிகைன்ட்வுட்ஸ் விருதுகள் | சிறந்த நடிகர் |  |  |
| 2021 | JFW திரைப்பட விருதுகள் | சிறப்பு கவனம் (ஓடிடி தளம்) |  |  |
| 2021 | 10வது தென்னிந்திய சர்வதேசத் திரைப்பட விருதுகள் | சிறந்த துணை நடிகர் (தமிழ்) | } |  |
# பிரணவ் மோகன்லால்

**பிரணவ் மோகன்லால்** (*Pranav Mohanlal*) (பிறப்பு: 1990 சூலை 13) இவர் ஓர் இந்திய நடிகரும், பாடகரும் மற்றும் பாடலாசிரியரும் ஆவார். இவர் மலையாளத் திரையுலகில் பணியாற்றுகிறார். நடிகர் மோகன்லாலின் மகனான இவர் தனது தந்தையின் *ஒன்னமான்* (2002) திரைப்படத்தில் ஒரு சிறிய பாத்திரத்தில் ஒரு குழந்தையாக நடிக்கத் தொடங்கினார். அதனைத் தொடர்ந்து அதே ஆண்டில் *புனர்ஜனி* என்ற படத்தில் ஒரு முன்னணி கதாபாத்திரத்தில் நடித்தார். இதற்காக சிறந்த குழந்தைக் கலைஞருக்கான கேரள மாநில திரைப்பட விருதை வென்றார். பின்னர் தனது படிப்பில் கவனம் செலுத்துவதற்காக நடிப்பிலிருந்து ஓய்வு எடுக்க முடிவு செய்தார். அதன்பிறகு திரைப்படங்களிலிருந்து விலகியிருந்தார். நடிப்பிற்குத் திரும்புவதில் ஆர்வம் காட்டவில்லை. ஆஸ்திரேலியாவிலுள்ள நியூ சவுத் வேல்ஸ் பல்கலைக்கழகத்தில் தத்துவத்தில் இளங்கலை பட்டம் பெற்றார் .  

## திரைப்படங்களில்
2015 ஆம் ஆண்டில் ஜீது ஜோசப்பிடம் உதவி இயக்குநராக சேர்ந்த பிரணவ், பாபநாசம் மற்றும் *லைஃப் ஆஃப் ஜோசூட்டி* ஆகிய இரண்டு படங்களில் பணியாற்றினார். ஜீது இயக்கிய 2018 ஆம் ஆண்டு திரைப்படமான ஆதி திரைப்படத்தில் முன்னணி கதாபாத்திரத்தில் தோன்றினார். இது இந்த ஆண்டின் அதிக வசூல் செய்த மலையாளப் படங்களில் ஒன்றாக இருந்தது. இந்த பாத்திரத்திற்காக சிறந்த அறிமுக நடிகருக்கான "சிமா விருதை" வென்றார். "ஜிப்சி பெண்கள்" என்ற பாடலை எழுதி, பாடி, நிகழ்த்தியதன் மூலம் பாடகர்-பாடலாசிரியராக அறிமுகமானார்.  

## ஆரம்ப மற்றும் தனிப்பட்ட வாழ்க்கை
பிரணவ் 1990 சூலை 13 அன்று இந்தியாவின் கேரளாவின் திருவனந்தபுரத்தில் நடிகர் மோகன்லால் மற்றும் சுசித்ரா ஆகியோரின் மகனாகப் பிறந்தார். இவருக்கு விஸ்மயா மோகன்லால் என்ற தங்கை உள்ளார். தமிழகத் திரைப்படத்துறையின் தயாரிப்பாளர் கே. பாலாஜி மற்றும் சுரேஷ் பாலாஜி ஆகியோர் இவருக்கு உறவினர் ஆவர். பிரணவ் தனது பள்ளிப்படிப்பை தமிழ்நாட்டின் ஊட்டியில் உள்ள ஒரு உறைவிடப் பள்ளியான *எப்ரான் பள்ளி*யில் முடித்தார். ஆஸ்திரேலியாவில் உள்ள நியூ சவுத் வேல்ஸ் பல்கலைக்கழகத்தில் தத்துவத்தில் இளங்கலை பட்டம் பெற்றார். இவர் பொதுவெளியிலுருந்து விலகியே இருக்கிறார். ஊடகங்களிலிருந்து விலகியே இருக்கிறார். இதைப்பற்றி கேட்டபோது "நான் ஊடகத்தை வெறுக்கவில்லை. எனது தனிப்பட்ட வாழ்க்கையை அறிந்து கொள்வதிலிருந்து மக்களுக்கு எதுவும் நன்மை கிடைக்கவில்லை என்று நான் நம்புகிறேன்".  

## குறிப்பு
# துருவா சர்ஜா


**துருவா சர்ஜா ( Dhruva Sarja )** (பிறப்பு: 1988 அக்டோபர் 6 ) இவர் கன்னடத் திரையுலகில் பணிபுரியும் ஓர் இந்திய நடிகர் ஆவார். இவர் 2012 ஆம் ஆண்டு வெளியான ஆதூரி என்ற திரைப்படத்தில் அறிமுகமானார். இது இவருக்கு மிகுந்த பாராட்டையும் புகழையும் அளித்தது.  

## தொழில்
சர்ஜா, ஒரு முறை சிறு வயதில், தனது மாமா நடிகர் அர்ஜுன் சர்ஜாவுடன் ஒரு படம் பார்த்துக்கொண்டிருந்தபோது, இவர் ஒரு திரைப்படக் கதாநாயகனாக மாற விரும்புவதாகக் கூறினார். அதற்கு பதிலளித்த அர்ஜுன், ஒரு கதாநாயகனாக மாறுவதற்கு முன்பு, ஒரு நல்ல நடிகராக இருக்க வேண்டி பயிற்சி வகுப்புகள் எடுக்க பரிந்துரைத்தார். துருவா பயிற்சி பெற்று நடிப்புக்கு தயாராக இருந்தார். ஏ.பி. அர்ஜுனின் புதிய திரைப்படத்தில் ஒரு முக்கிய கதாபாத்திரத்திற்கான அழைப்பு பற்றி கேள்விப்பட்டபோது, இவர் அதில் கலந்து கொண்டு தேர்வு செய்யப்பட்டார். இவர் தேர்ந்தெடுக்கப்பட்ட வரை, தான் நடிகர் அர்ஜுன் சர்ஜாவின் மருமகன் என்பதை வெளிப்படுத்தவில்லை.  

துருவா 2012இல் வெளியாகி வெற்றிப்பெற்றத் திரைப்படமான *ஆதுரி* மூலம் படங்களில் அறிமுகமானார். ராதிகா பண்டிட்டுக்கு ஜோடியாக அப்படத்தின் கதாநாயகனாக இவரைக் அர்ஜுன் கையாண்டிருந்த விதம் இவருக்கு விமர்சகர்களின் பாராட்டைப் பெற்றுத் தந்தது. இவர் தனது அடுத்த படமான *பகதூருக்காக* தனது நெருங்கிய நண்பர் சேத்தன் குமாருடன் 2013இல் கையெழுத்திட்டார். இதில் மீண்டும் பண்டிட் இவருக்கு ஜோடியாக நடித்தார். இந்த படம் வணிக ரீதியாக வெற்றி பெற்றது பின்னர் 2015 ஏப்ரலில் இவர் *பர்ஜாரி* (2017) என்ற படத்தில் ஒப்பந்தம் செய்யப்பட்டார். இதுவும் மிகப்பெரிய ஒரு வெற்றியாக மாறி துருவாவிற்கு தொடர்மும்முறை வெற்றியை அளித்தது.  

## தனிப்பட்ட வாழ்க்கை
துருவா சர்ஜா 1988 அக்டோபர் 6 ஆம் தேதி இந்தியாவின் கர்நாடகாவின் பெங்களூருவில் பிறந்தார். இவருக்கு கன்னட படங்களில் நடித்துவரும் நடிகரான சிரஞ்சீவி சர்ஜா என்ற சகோதரர் உள்ளார். இவரது மாமா அர்ஜுன் சர்ஜா தென்னிந்திய நடிகராவார். இவரது தாத்தா சக்தி பிரசாத் கன்னடப் படங்களிலும் ஒரு நடிகராக இருந்தார். துருவா தனது குழந்தை பருவ நண்பர் பிரேரானாவுடன் 2018 திசம்பர் 9, அன்று நிச்சயதார்த்தம் செய்து கொண்டார். பெங்களூரில் உள்ள பால்ட்வின் ஆண்கள் உயர்நிலைப் பள்ளியில் தனது பள்ளிப் படிப்பை முடித்தார்.
# வினய் இராஜ்குமார்

**வினய் ராஜ்குமார்** ( **Vinay Rajkumar )** (பிறப்பு மே 7 ) இவர் கன்னட சினிமாவில் பணிபுரியும் இந்திய நடிகராவார். நடிகர் ராஜ்குமாரின் பேரனும், திரைப்பட தயாரிப்பாளரும், முன்னாள் நடிகருமான ராகவேந்திராவின் மகனுமான இவர், 2014 ஆம் ஆண்டில் சித்தார்த்தா என்ற திரைப்படத்தின் மூலம் முன்னணி நடிகராக அறிமுகமானார்.  

## ஆரம்ப கால வாழ்க்கை
வினய் ராஜ்குமார் நடிகரும் திரைப்பட தயாரிப்பாளருமான ராகவேந்திரா மற்றும் மங்களா ஆகியோருக்கு பிறந்தார். இவர் நடிகர் ராஜ்குமாரின் பேரனாவார். இவருக்கு குரு என்ற தம்பி உள்ளார். நடிகர்கள் சிவ ராஜ்குமார் மற்றும் புனீத் ராஜ்குமார் ஆகிய இருவரும் இவரது மாமாக்கள். வினய் பெங்களூரு செயின்ட் ஜோசப் வணிகக் கல்லூரியில் வணிகத்தில் இளங்கலைப் பட்டம் பெற்றார்.  

வினயின் தாத்தா ராஜ்குமார் இவரை முதன்முதலில் ஐந்தாவது வயதில் *ஆகாஸ்மிகா* (1993) என்ற கன்னடத் திரைப்படத்தில் அறிமுகப்படுத்தினார். வினய் இதைத் தொடர்ந்து ஒடஹுதிதாவாரு (1994), தனது தந்தையின் படமான அனுரகடா அலேகலு (1993) மற்றும் நவிபரு நமகிபாரு (1993), மற்றும் மாமா சிவாவின் ஓம் (1995) மற்றும் ஹ்ருதயா ஹ்ருதயா (1999) ஆகிய படங்களில் தோன்றினார் .  

வினய் ஒரு நடிகராக "நாடகங்களில் பயிற்சி பெறுமுன்" "ஓரிரு நபர்களுடன் நடிப்பு பட்டறைகளில்" பயிற்சி பெற்றார். பின்னர் தனது மாமாக்களின் படங்களின் பயிற்சியாளர்களிடமிருந்து நடனம் மற்றும் தற்காப்பு கலைகளில் பயிற்சி பெற்றார். 2012ஆம் ஆண்டில் தி டைம்ஸ் ஆஃப் இந்தியாவுக்கு அளித்த ஒரு பேட்டியில், [மாமா புனீத்தின் படம்] *யாரே கூகதலி* படப்பிடிப்பில் தான் ஈடுபட்டுள்ளேன் என்று கூறினார். புனீத்தின் முந்தைய படமான *அண்ணா பாண்ட்* (2012) படப்பிடிப்பில் ஏற்கனவே பணியாற்றியுள்ளார்.  

## விருதுகள்

தென்னிந்திய சர்வதேச திரைப்பட விருதுகள்
# நிகில் குமார் (நடிகர்)


**நிகில் குமாரசாமி (Nikhil Kumarswamy)** இவர் ஓர் இந்திய நடிகரும் மற்றும் அரசியல்வாதியுமாவார். இவர் கன்னட மற்றும் தெலுங்குத் திரையுலகில் நடித்துள்ளார். கன்னட-தெலுங்கு இருமொழி திரைப்படமான *ஜாகுவார்* (2016) மூலம் நடிகராக அறிமுகமானார்.  

## தனிப்பட்ட வாழ்க்கை
நிகில் குமாரசாமி முன்னாள் கர்நாடக முதல்வர் எச். டி. குமாரசாமியின் மகனும் முன்னாள் இந்தியப் பிரதமர் எச். டி. தேவ கௌடாவின் பேரனும் ஆவார். திருமணம் 2020 ஏப்ரல் 17, அன்று ராம்நகரில் உள்ள ஜனபட லோகாவில் நடைபெற்றது.  

## அரசியல் வாழ்க்கை
2019ஆம் ஆண்டு இந்திய பொதுத் தேர்தலில் கர்நாடகாவில் ( மக்களவை ) மண்டியா மாவட்டத்தில் இருந்து ஜனதா தளம் (மதச்சார்பற்றது) வேட்பாளராக நிகில் போட்டியிட்டார் . வரலாற்று ரீதியாக இந்திய தேசிய காங்கிரசு மிகவும் வெற்றிகரமான கட்சியாக இருந்ததால், காங்கிரசு- ஜனதா தளம் (மதசார்பற்றது) கூட்டணிக்கு மண்டியா ஒரு பாதுகாப்பான கோட்டையாக கருதப்பட்டது. அதைத் தொடர்ந்து ஜனதா தளம் (மதச்சார்பற்றது) மண்டியா மாவட்டத்தில் போட்டியிட்டது. தேர்தலில் அவர் மறைந்த அம்ரீசின் மனைவி சுமலதாவிடம் 128,876 வாக்குகள் வித்தியாசத்தில் தோற்றார்.
# சுதீர் பாபு


**சுதீர் பாபு (Sudheer Babu)** (பிறப்பு **போசனி நாக சுதீர் பாபு** ; 1980 மே 11) இவர் ஓர் இந்தியத் திரைப்பட நடிகரும் முன்னாள் தொழில்முறை பூப்பந்து வீரரும் ஆவார். இவர் முதன்மையாக தெலுங்கு திரையுலகில் பணியாற்றுகிறார் . டோலிவுட்டில் சிவா மனசுலோ ஸ்ருதி படத்தின் மூலம் கதாநாயகனாக அறிமுகமானார். பிரேம கதா சித்ரம் மற்றும் பாகி ஆகிய படங்களில் இவர் நடித்துள்ளார். இவர் சமீபத்தில் "சுதீர் பாபு புரொடக்சன்ஸ்" என்ற தனது தயாரிப்பு நிறுவனத்தைத் தொடங்கினார்.  

## ஆரம்பகால வாழ்க்கை மற்றும் பூப்பந்து தொழில்
சுதீர் போசானி ஆந்திராவின் விசயவாடாவில் போசானி நாகேஸ்வர ராவ் மற்றும் அவரது மனைவி போசானி ராணி ஆகியோருக்கு பிறந்தார். இவருக்கு கருணா என்ற ஒரு மூத்த சகோதரி இருக்கிறார். சித்தார்த்த பொதுப் பள்ளியில் விசயவாடாவில் தனது பள்ளிப் படிப்பை முடித்தார். பெங்களூரில் உள்ள எம்.எஸ்.ராமையா தொழில் நுட்ப நிறுவனத்தில் படித்தார். அங்கிருந்து வெளியேறிய பிறகு, ஐதராபாத்தின் மகரிஷி மேலாண்மை நிறுவனத்தில் பட்டம் பெற்றார்.  

பின்னர், இவர் பூப்பந்து மீது ஆர்வத்தை வளர்த்துக் கொண்டார். அதை தொழில் ரீதியாக எடுத்துக் கொண்டார். விரைவில் தேசிய பள்ளி விளையாட்டில் இரண்டாவது இடம் பெற்றார். இளையோர் பூப்பந்து உலகக் கோப்பைக்கு சாத்தியமானவர். பாபு இறுதியில் ஆந்திரா மற்றும் கர்நாடகாவின் முதல் தரவரிசை வீரராக ஆனார். இவர் புல்லேலா கோபிசந்த் உடன் இரட்டையர் கூட்டாளராக விளையாடியுள்ளார். பிந்தையவரின் வாழ்க்கை வரலாற்றுத் திரைப்படத்தில் இவர் கோபிசந்த் வேடத்தில் நடிக்க திட்டமிடப்பட்டுள்ளது.  

## திரைப்பட வாழ்க்கை
கௌதம் மேனன் இயக்கிய *யே மாயா சேசாவே என்ற* படத்துடன் சுதீர் தனது நடிப்பு வாழ்க்கையைத் தொடங்கினார். இப்படத்தை இவரது மைத்துனர் மஞ்சுளா கட்டமனேனி தயாரித்திருந்தார் . இந்தப் படத்தில், இவர் கதாநாயகியின் சகோதரர் வேடத்தில் நடித்தார். பீம்லி கபாடி ஜட்டு என்ற திரைப்படப்புகழ் டத்தினேனி சத்யா இயக்கிய *எஸ்.எம்.எஸ் (சிவா மனசுலோ ஸ்ருதி)* படத்தின் மூலம் சுதீர் முன்னணி கதாபாத்திரத்தில் அறிமுகமானார். படம் 2012 பிப்ரவரி 10 அன்று வெளியிடப்பட்டது. இதை *சூப்பர் குட் பிலிம்ஸ்* பதாகையின் கீழ் விக்ரம் ராஜு தயாரித்திருந்தார். இந்த படத்தின் மூலம் அறிமுகமான நடிகை ரெஜினா கசாண்ட்ரா சுதீருடன் இணையாக நடித்தார். இந்த படம் 2009ஆம் ஆண்டு வெளியானத் தமிழ்த் திரைப்படமான சிவா மனசுல சக்தியின் மறு ஆக்கமாகும்.  

கதாநாயகனாக இவரது இரண்டாவது படம் *பிரேமா கதா சித்ரம்* 2013 சூன் 7 அன்று வெளியிடப்பட்டது. நந்திதா இவருடன் நடித்தார். ஜே. பிரபாகர் ரெட்டி இயக்கிய மற்றும் இயக்குநர் மாருதி தயாரித்த இந்த படம் மிகவும் நேர்மறையான விமர்சனங்களைப் பெற்றது. சுதீர் மற்றும் நந்திதா ஆகிய இருவரும் தங்களது நடிப்பால் விமர்சன ரீதியான பாராட்டுகளைப் பெற்றனர். அதே ஆண்டு, இவர் ஆடு மகத்ரா புஜ்ஜி என்ற படத்தில் கதாநாயகனாக தோன்றினார். ஜி. கிருஷ்ணாரெட்டி இயக்கியுள்ள இப்படத்தில் அஸ்மிதா சூத் மற்றும் பூனம் கவுர் ஆகியோரும் நடித்திருந்தனர். இவர் தற்போது ராஜு என்பவர் தயாரிப்பில் உருவாகும் "வி" என்ற தனது அடுத்த படத்தில் நடிக்கிறார். இது 2020 மார்ச் 25 அன்று வெளியிட திட்டமிடபட்டிருந்ததது.  

## தனிப்பட்ட வாழ்க்கை
தெலுங்கு நடிகர் கிருட்டிணாவின் இளைய மகள் பிரியதர்சினியை 2006 ஆம் ஆண்டில் சுதீர் மணந்தார். இந்த தம்பதிக்கு சரித் மானஸ் மற்றும் தர்ஷன் என்ற இரண்டு மகன்கள் உள்ளனர். இவர் தெலுங்கு நடிகர் மகேஷ் பாபுவின் மைத்துனர் ஆவார்.
# சாய் தரம் தேஜ்


**சாய் தரம் தேஜ்** (**Sai Dharam Tej)** (பிறப்பு:1986 அக்டோபர் 15) இவர் தெலுங்குத் திரையுலகில் பணியாற்றும் ஒரு இந்திய திரைப்பட நடிகர் ஆவார். ரெஜினா கசாண்ட்ரா ஜோடியாக ரவிக்குமார் சவுத்ரி இயக்கிய *பில்லா நவ்வு லேணி ஜீவிதம்* படத்தில் சாய் தரம் தேஜ் அறிமுகமானார்.  

## ஆரம்ப கால வாழ்க்கை
சாய் தரம் தேஜ் நடிகர் சிரஞ்சீவியின் சகோதரி விஜய துர்கா மற்றும் அவரது கணவர் மருத்துவர் சிவ பிரசாத் ஆகியோரின் மகன் ஆவார். பிரபல டோலிவுட் நடிகர்களான நாகேந்திர பாபு மற்றும் பவன் கல்யாண் ஆகியோரின் மருமகனும் ஆவார். இவரது தாய்வழி உறவினர்களான ராம் சரண், வருண் தேஜ், நிஹாரிகா கொனிதேலா ஆகியோரும் டோலிவுட்டில் நடிகர்கள் மற்றும் நடிகைகளாக இருக்கிறார்கள்.  

## தொழில்
இவர் *பில்லா நவ்வு லேணி ஜீவிதம்* திரைப்படத்தின் மூலம் அறிமுகமானார். இருப்பினும் இவர் முதலில் நடித்த முதல் படம் ஒய்.வி.எஸ். சவுத்ரியின் *ரே*, என்ற படமாகும். இது 2013 இல் நிறைவடைந்தது. இப்படத்தின் வெளியீடு 2015 வரை தாமதமாகி இவரது இரண்டாவது படமாக வெளியிடப்பட்டது. இவரது அடுத்த வெளியீடு 2015 இல் *சுப்ரமண்யம் ஃபார் சேல்* வணிக ரீதியான வெற்றியைப் பெற்றது. 2016ஆம் ஆண்டில் தேஜின் *சுப்ரீம்* என்ற படம் வெளியானது இதுவும் ஒரு பெரிய வெற்றியாகும். பி.வி.எஸ் ரவி இயக்கிய இவரது *ஜவான்* படம் 2017 திசம்பர் 1 அன்று வெளியிடப்பட்டது. இந்த படம் விமர்சகர்களிடமிருந்து எதிர்மறையான விமர்சனங்களைப் பெற்றது. ஏ. கருணாகரன் மற்றும் கோபிசந்த் மாலினேனி ஆகியோருடன் நடித்த இவரது அடுத்த படங்கள் 2018 இல் வெளியிடப்பட்டு, கலவையான விமர்சனங்களைப் பெற்றது. இவரது சமீபத்திய வெளியீடான சித்ரலஹரி திரைப்படத்தில் இவர் ஏற்றிருந்த விஜய் கதாபாத்திரம் இவர் நடித்த கதாபாத்திரங்களிலேயே சிறந்தது என்ற விமர்சனைத்தைப் பெற்றது.
# இரண்டாம் சாம்திக்


இரண்டாம் சாம்திக் குஷ் இராச்சியத்தை வெற்றி கொண்டமைக்கு நிறுவப்பட்ட வெற்றித் தூண்]]  

**இரண்டாம் சாம்திக்** (**Psamtik II**) பிந்தைய கால எகிப்திய இராச்சியத்தை ஆண்ட இருபத்தி ஆறாம் வம்சத்தின் மூன்றாம் பார்வோன் ஆவார். இவர் பண்டைய எகிப்தை கிமு 595–589 வரை 6 ஆண்டுகள் ஆண்டார். இவர் இரண்டாம் நெச்சோவின் மகன் ஆவார்.  

இரண்டாம் சாம்திக் கிமு 592-இல் நூபியா எனும் தற்கால சூடான் நாட்டின் வடக்கு பகுதியை வென்று, பின்னர் குஷ் இராச்சியத்தை வென்றார்.  

## நினைவுச் சின்னங்கள்
கீழ் எகிப்தின் நைல் நதி வடிநிலத்தில், இரண்டாம் சாம்திக் மற்றும் அவரத் மகன் ஆப்ரீஸ் ஆகியோர் எகிப்தியக் கோயில்களை நிறுவினர்.தனது நூபியா மற்றும் குஷ் இராச்சிய வெற்றிகளை நினைவுப்படுத்தும் வகையில், இரண்டாம் சாம்திக் 21.79 மீட்டர் உயரத்தில் இரண்டு கல்தூபிகளை ஹெல்லியோபோலிஸ் நகரக் கோயிலில் நிறுவினார். இவற்றில் ஒரு கல்தூபியை உரோமைப் பேரரசர் அகஸ்ட்டஸ் பெயர்த்துக்கொண்டு கிமு 10-இல் உரோமில் நிறுவினார்.  

## இதனையும் காண்க
- பண்டைய எகிப்திய அரசமரபுகள்
- பாரோக்களின் பட்டியல்
# கொடநாடு, கேரளம்


**கொடநாடு** (*Kodanad*) என்பது தென்னிந்தியாவின் கேரளத்தில் உள்ள எர்ணாகுளம் மாவட்டத்தின் ஆற்றங்கரை கிராமமாகும். இந்த ஊரானது கொச்சிக்கு கிழக்கே 42 கிலோமீட்டர் தொலைவில் பெரியார் ஆற்றின் தென் கரையில் பெரும்பாவுக்கு அருகே உள்ள உயர்ந்த மலைகளுக்கு இடையில் அமைந்துள்ளது. இதன் அருகிலுள்ள விமான கொச்சி பன்னாட்டு வானூர்தி நிலையம் ஆகும், இது சாலை மார்கமாக சுமார் 20 கி.மீ. (12 &nbsp; mi) தொலைவில் உள்ளது. இந்த கிராமத்தில் யானைகள் பயிற்சி மையம் இருப்பதால் இந்த கிராமம் ஒரு முக்கிய சுற்றுலா தலமாக உள்ளது.  

## அமைவிடம்

## போக்குவரத்து
கொடநாடு ஊருக்கு எர்ணாகுளம் மாவட்டத்திற்கு உள்ளேயும் வெளியேயும் உள்ள இடங்களிலிருந்தும் அண்டை நகரங்களிலிருந்தும் தனியார் பேருந்து வசதியைக் கொண்டுள்ளது. இங்கிருந்து பெரம்பவூருக்கு அடிக்கடி பேருந்துகள் இயக்கபடுகின்றன. பொதுவாக சிறிய தொலைவுக்கு பயணிக்க தானிகள் பயன்படுத்தப்படுகின்றன. அருகிலுள்ள தொடருந்து நிலையங்கள் அங்கமாலி மற்றும் அலுவா ஆகும். நெடும்பசேரியில் உள்ள கொச்சின் சர்வதேச விமான நிலையம் கொடநாடு யானை பயிற்சி மையத்திலிருந்து 16 கி.மீ தொலைவில் உள்ளது. KL-40 என்பது குன்னத்துநாடு வட்டம் மற்றும் பெருமம்பாவூருக்கான வாகனப் பதிவு குறியீடாகும்.  

## கொடநாடு யானைகள் பயிற்சிமையம்
கேரளத்தின் பெரிய யானைகள் பயிற்சி மையத்தில் குறிப்பிடத்தக்கது கொடநாடு பயிற்சி மையம் ஆகும். துவக்கத்தில் மலையாற்றூர் காடுகளில் பிடிக்கபட்ட யானைகளுக்கு இங்குதான் பயிற்சி அளிக்கபட்டது. இந்நிலையில் யானைகள் பிடிப்பது சட்டப்பூர்வமாக தடை செய்யபட்டுள்ளதால், தற்போது கொடநாடு வெறும் பயிற்சி மையமாக செயல்படுகிறது.  

## கப்ரிக்காடு சூழலியல் சுற்றுலா திட்டம்
இந்திய அரசால் நிதியளிக்கப்படும் சூழலியல் சுற்றுலா திட்டப் பட்டியலில் கொடநாடு உள்ளது. இந்த திட்டத்தின் ஒரு பகுதியாக, கொடநாட்டை ஒட்டி ஆற்றங்கரையில் 3 கி.மீ தொலைவில் அமைந்துள்ள கப்ரிக்காடு என்ற கிராமம் 2006 ஆம் ஆண்டில் சுற்றுலாப்பயணிகளை இயற்கை, சுற்றுச்சூழல் சார்ந்த முறையில் மகிழ்விப்பதற்காக அமைக்கப்பட்டுள்ளது.  

## அபய ஆரண்யம் சிறு மிருகக்காட்சி சாலை, கப்ரிக்காடு
200 ஏக்கர் பரப்பளவில் பரவியுள்ள இயற்கை வனப்பகுதிகளில் சுற்றுச்சூழல் சுற்றுலா திட்டத்தின் ஒரு பகுதியாக, அபயாரண்யம் என்ற பெயரிலான ஒரு பகுதி உருவாக்கபட்டுள்ளது. இதில் கொடநாடு யானைகள் மையத்திலிருந்த யானைகள் உட்பட பெரும்பாலான விலங்குகள் அண்மையில் கப்ரிக்காடிற்கு மறுவாழ்வுக்கு அனுப்பப்பட்டன. இந்த திட்டத்தை 18 பிப்ரவரி, 2011 அன்று வனத்துறை மற்றும் வீட்டுவசதி அமைச்சர் திரு. பினாய் விஸ்வோம் துவக்கிவைத்தார். இங்கு புள்ளி மான்கள், கடமான்கள், யானைக்குட்டிகளைக் காணலாம். இந்த அபயரண்யம் பெரியாறு ஆற்றின் கரையில் 2.5 ஏக்கர் பரப்பளவில் பரவியுள்ளது.  

## வழிபாட்டுத் தலங்கள்

; கோயில்கள்  

- கொடநாடு சிவன் கோயில்,
- செட்டிநாடு சரஸ்வதி கோயில்,
- குன்னும்புரம் ஐயப்பன் கோயில்,
- இடவங்காவு கோயில்,
- பஞ்சேஸ்வர விஷ்ணு கோயில்.

; தேவாலயங்கள்  

- புனித அந்தோணி சிரோ-மலபார் தேவாலயம், கொடநாடு
- புனித தோமா தேவாலயம், மலையாற்றூர் (2 &nbsp; கி.மீ)
- பெத்லஹேம் புனித மேரி யாக்கோபைட் சிரிய ஆர்த்தடாக்ஸ் தேவாலயம், அலட்டுச்சிரா

## அருகிலுள்ள இடங்கள்

- மலையாற்றூர் புனிதத் தலம் 3 &nbsp; கி.மீ.
- கப்ரிகாடு 3 &nbsp; கி.மீ.
- பானியேலி போரு 15 &nbsp; கி.மீ.
- வானூர்தி நிலையம் 16 &nbsp; கி.மீ.
- அங்கமாலி 19 &nbsp; கி.மீ.
- மூவாற்றுப்புழை 21 &nbsp; கி.மீ.
- வரபுழை (பராவூர்) 33 &nbsp; கி.மீ.
- பைரவோம் 34 &nbsp; கி.மீ.
- வடக்கு பறவூர் 36 &nbsp; கி.மீ.
- கொச்சி நகரம் 38 &nbsp; கி.மீ.
- பூச்சாக்கல் &nbsp; கி.மீ.
- அரூர் 43 &nbsp; கி.மீ.
- கொடுங்கல்லூர் 50 &nbsp; கி.மீ.
# மூன்றாம் சாம்திக்



**மூன்றாம் சாம்திக்** (**Psamtik III**) பிந்தைய கால எகிப்திய இராச்சியத்தை ஆண்ட இறுதி 26-ஆம் வம்சத்தின் இறுதி எகிப்தியப் பார்வோன் ஆவார். இவர் எகிப்தை ஆறு மாதமே ஆண்டார்.  
## பெலுசியம் சண்டை

இவரது ஆட்சியின் போது, கிமு 525-இல் பாரசீகத்தின் அகாமனிசியப் பேரரசர் இரண்டாம் காம்பிசெஸ் எகிப்தின் மீது படையெடுத்து மெம்பிசு நகரத்தைக் கைப்பற்றி, தன்னை எகிப்தின் பார்வோனாக முடிசூட்டிக் கொண்டார். பெலுசியம் போரில் கைது செய்யப்பட்ட மூன்றாம் சாம்திக், மெசொப்பொத்தேமியாவின் சூசா நகரத்தில் சிறை வைக்கப்பட்டார். பின்னர் தற்கொலை செய்து கொண்டு கிமு 526-இல் மாண்டார்.  

## இதனையும் காண்க
- பெலுசியம் சண்டை (கிமு 525)
- பிந்தைய கால எகிப்திய இராச்சியம்
- பண்டைய எகிப்திய அரசமரபுகள்
- பாரோக்களின் பட்டியல்
# சிம்னோரிசு



**சிம்னோரிசு** (Gymnoris) என்பது தொல்லுலகச் சிட்டுக் குடும்பத்திலுள்ள குருவிகளின் பேரினமாகும். இப்பேரினத்தில் உள்ள 3 சிற்றினங்கள் ஆப்பிரிக்காவில் உள்ளன. மற்றொரு இனமான மஞ்சள்-தொண்டை சிட்டு துருக்கி முதல் இந்தியா வரை பரவி காணப்படுகிறது.  

இந்த பேரினமானது இங்கிலாந்து விலங்கியலாளரான எட்வர்டு பிலைத்தால் 1845இல் அறிமுகப்படுத்தப்பட்டது. இப்பேரினம் மஞ்சள்-தொண்டை சிட்டை மாதிரி இனமாக வைத்து அறிமுகப்படுத்தப்பட்டது. சிம்னோரிசு என்ற பெயரானது பண்டைய கிரேக்க வார்த்தைகளான கும்னோசு ("வெற்று") மற்றும் ரினோசு ("நாசி") ஆகியவற்றை உள்ளடக்கியதாகும்.  

இப்பேரினத்தில் நான்கு சிற்றினங்கள் அங்கீகரிக்கப்பட்டுள்ளன:  
| *சிம்னோரிசு சூப்பர்சிலாரிசு* | மஞ்சள் தொண்டை புதர் சிட்டுக்குருவி | தென்-நடு மற்றும் தெற்கு ஆப்பிரிக்கா |
| --- | --- | --- |
| *சிம்னோரிசு டெண்டேட்டா* | சகேல் புதர் சிட்டுக்குருவி | மேற்கில் மவுரிடானியா மற்றும் கினியா முதல் கிழக்கில் எரித்ரியா மற்றும் தென்மேற்கு அரேபிய தீபகற்பம் வரை |
| *சிம்னோரிசு பிர்கிடா* | மஞ்சள் புள்ளி புதர் சிட்டுக்குருவி | சகேல் மற்றும் ஆப்பிரிக்காவின் கொம்புப் பகுதி |
| *சிம்னோரிசு சாந்தோகோலிசு* | மஞ்சள்-தொண்டைச் சிட்டு | தெற்கு ஆசியா |
இந்த இனங்கள் சிலநேரங்களில் பெட்ரோனியா பேரினத்தின் கீழும் வகைப்படுத்தப்படுகின்றன.
# வீண்பேச்சு

வரைந்த வீண்பேச்சு பேசும் பெண்களின் ஓவியம் ]]  
**வீண்பேச்சு** (Gossip ) ஒரு வெகுஜன ஊடகம் அல்லது வதந்தி ஆகும், குறிப்பாக மற்றவர்களின் தனிப்பட்ட அல்லது தனிப்பட்ட விவகாரங்கள் பற்றி பேசுவதனைக் குறிக்கிறது**.** குழிவாக்கல் என்றும் இது அழைக்கப்படுகிறது.  

பரிணாம உளவியலில் அதன் தோற்றத்தின் அடிப்படையில் வீண்பேச்சு ஆராய்ச்சி செய்யப்பட்டுள்ளது. பரிணாம உயிரியலாளரான ராபின் டன்பரால் பெரிய சமூக குழுக்களில் அவற்றின் சமூக பிணைப்புக்கு வீண்பேச்சு உதவுவதாகவும் அடையாளம் காணப்பட்டுள்ளன எனக் கூறியுள்ளார்.  

## சொற்பிறப்பியல்
வீண்பேச்சு எனும் வார்த்தையானது பண்டைய ஆங்கிலச் சொல்லான *காட்சிப்* ( *godsibb)* என்பதில் இருந்து உருவானது*. *இந்தச் சொல்லுக்கு ஒரு குழந்தையின் பெயரீட்டுப் பெற்றோர் அல்லது கடவுளின் குழந்தையின் பெற்றோர் அல்லது மிக நெருங்கிய நண்பர்கள் என பொருள்படும். 16 ஆம் நூற்றாண்டில், இந்த வார்த்தை ஒரு நபரின் குறிப்பாக, ஒரு பெண்ணையும் அவர்கள் அர்த்தமற்ற பேச்சுகளைப் பேசுவது, செய்திகளை விற்பனை செய்வது மற்றும் ஒரு பொருத்தமன்றிப் பேசுவதனைக் குறிக்கிறது.  

## செயல்பாடுகள்
வீண்பேச்சால் பின்பவருவனவற்றை ஏற்படுத்த முடியும்:  

- அறநெறி மற்றும் பொறுப்பாண்மை இல்லாத செயல்களைத் தண்டிக்க அல்லது வலுப்படுத்த முடியும்.
- அமைதியான வன்தாக்கல், மற்றவர்களை தனிமைப்படுத்துதல் மற்றும் துன்பம் விளைவித்தல் போன்றவற்றை வெளிப்படுத்த முடியும்.
# ஹெல்லியோபோலிஸ் (பண்டைய எகிப்து)



**ஹெல்லியோபோலிஸ்** (**Heliopolis**) பண்டைய எகிப்தின் வட எகிப்தில் பாயும் நைல் நதி வடிநிலத்தில் அமைந்த பண்டைய நகரம் ஆகும். இதனை சூரியனின் நகரம் என்பர். இந்நகரம் பண்டைய எகிப்திய சமயத்தின் மையமாக விளங்கியது. இப்பண்டைய நகரம் தற்போது கெய்ரோ நகரத்திற்கு வடகிழக்கில் *ஆயின் சாம்* பகுதியில் உள்ளது.  

பழைய எகிப்திய இராச்சியம் (கிமு 2686 – கிமு 2181) மற்றும் மத்தியகால எகிப்திய இராச்சிய (கிமு 2055 – கிமு 1650) ஆட்சிகளில் இந்நகரம் பெரும் புகழுடன் விளங்கியது. தற்போது இந்நகரத்தின் பண்டைய எகிப்தியக் கோயில்கள், கட்டிட அமைப்புகள் பெரிதும் சிதிலமடைந்துள்ளது. பண்டைய எகிப்தின் வரலாற்று ஆவணங்கள், இந்நகரத்தில் தொல்லியல் அகழ்வாய்வுகள் மூலம் கிடைக்கப்பெற்றுள்ளது.  

இந்நகரத்தில் 12-வம்சத்தின் பார்வோன் முதலாம் செனுஸ்ரெத் எகிப்திய சூரியக் கடவுள் இராவினை போற்றும் வகையில் நிறுவிய 120 டன் எடையும், 21 மீட்டர் உயரம் கொண்ட சிவப்பு கருங்கல் கல்தூபி கண்டெடுக்கப்பட்டுள்ள்து. பழைய எகிப்திய இராச்சியத்தின் பிரமிடுகள் குறித்த ஆவணங்களில், இந்நகரம் சூரியக் கடவுள் இராவின் வீடு என குறித்துள்ளது.  
## செய்திகளில்
இந்தியப் பிரதமர் நரேந்திர மோதி எகிப்து சென்ற போது 25 சூன் 2023 அன்று இரண்டாம் உலக போரின் போது வீர மரணம் அடைந்த 3,799 இந்திய படைவீரர்கள் நினைவாக இந்நகரத்தில் அமைக்கப்பட்டுள்ள நினைவுச் சின்னத்தைப் பிரதமர் மோடி பார்வையிட்டு மரியாதை செலுத்தினார்.  
நைல் நதி வடிநிலப் பகுதியில் கெய்ரோவிற்கு வடக்கே அமைந்த பண்டைய ஹெல்லியோபோலிஸ் நகரம்]]  

பார்வோன் ஹெல்லியோபோலிஸ் நகரத்தில் நிறுவிய கோயிலின் மாதிரிப்படம்]]  

## இதனையும் காண்க
- பண்டைய எகிப்திய நகரங்கள்
- பண்டைய எகிப்திய அரசமரபுகள்

=
# விக்கிப்பீடியா:மேற்கோள் சுட்டுதல் செய்யக்கூடியதும் செய்யக்கூடாததும்


<onlyinclude>  
<div>  
**மேற்கோள் சுட்டுதல் விக்கிப்பீடியாவை நம்பக்கூடியதாகவும் நம்பிக்கைக்குரியதாகவும் உருவாக்குவதில் முக்கிய பங்காற்றுகிறது.**  

</div>  
**Tag **under-sourced material** with an appropriate **inline tag**.**

| Tag **under-sourced articles** with an appropriate **header**. | } |
| --- | --- |


****திகதிகளுக்கு** YYYY-MM-DD என்ற முறை தவிர்த்து பயன்படுத்த வேண்டாம்.**

| **நிறுவப்பட்ட மேற்கோ வடிவத்தை** சம்மதமின்றி மாற்ற வேண்டாம். | } |
| --- | --- |
|-  
| |  
|} </onlyinclude>
# கடவல்லூர் அன்யோன்யம்

**கடவல்லூர் அன்யோனியம்** (*Kadavallur Anyonyam*) என்பது இந்தியாவின் திருச்சூர் மாவட்டத்தில் உள்ள கடவல்லூரில் ஆண்டுதோறும் நடைபெறும் ரிக் வேத விவாதம் ஆகும். திருச்சூர் திருநாவாயகட்டகே பகுதியை தளமாகக் கொண்ட இரண்டு பெரிய ரிக் வேத பள்ளிகளில் (வடக்கே மாதோம் என அழைக்கப்படுகிறது) பல ஆண்டுகளாக, திருச்சூர் மற்றும் திருநாவாய்யில் உள்ள இரண்டு பிரம்மஸ்வம் மடங்கள் ஆரோக்கியமான, ஆக்கபூர்வமான போட்டி மனப்பான்மையை வளர்த்தன. இந்த கல்வி நிறுவனங்களின் வேத அறிஞர்களுக்கு நடத்தப்படும் இறுதித்தேர்வே கடவல்லூர் அன்யோனியம் ஆகும்.  

## இடம் மற்றும் நாள்

திருச்சூர் மாவட்டம் கடவல்லூரில் உள்ள இராமசுவாமி கோவிலில் ஒவ்வொரு ஆண்டும் மலையாள மாதமான **விருச்சிகத்தில்** முதல் பதினைந்து நாட்களில் (நவம்பர் நடுப்பகுதியில்) கடவல்லூர் அன்யோனியம் நடத்தப்படுகிறது. கடவல்லூர் அன்யோனியம் 1947 வரை தவறாமல் நடைபெற்றது. இது 1989 இல் புத்துயிர் பெற்றது, பின்னர் தொடர்ந்து நடைபெறுகிறது. இந்த விழா 8 நாட்கள் நடைபெறுகிறது.
# படையியங்கு அரவம்

போருக்கு அணி வகுத்துச் செல்வோர் வீர உணர்வு பெற வேண்டி, பேரிசை முழங்கும் கருவிகளை இசைவாணர்கள் முழக்கிக் கொண்டு முன்னே செல்வது அக்கால வழக்கம். இதனைப் **படையியங்கு அரவம்** என்று நூல்கள் குறிப்பிடுகின்றன.  

## போரிசைக் கருவிகள்
இந்திரசித்தன் போருக்குச் செல்லும்போது படையியங்கு அரவ முழக்கக் கருவிகளாக பயன்படுத்தப்பட்டனவற்றைக் கம்பர் பட்டியலிடுகிறார். அவற்றின் பெயர்களை இங்கு அகரவரிசையில் காணலாம்  

1. அம்பலி
1. ஆகுளி (பெருந்துடி)
1. உறுமை (உருமி)
1. ஊமை
1. கணுவை
1. கண்டை
1. கம்பலி
1. கரடிகை
1. காளம் (கொம்பு)
1. கும்பிகை
1. குறடு
1. கொட்டி
1. சகடை
1. சங்கம்
1. செண்டை
1. தக்கை
1. தார்
1. திமிலை
1. துடி (உடுக்கை)
1. தூரி
1. பணவம்
1. பம்பை
1. பறை
1. பாண்டில்
1. பேரி (பேரிகை)
1. மணி (தேரில்)
1. முரசம்
1. வயிர்
1. வேய்

## தொல்காப்பியம்
வெட்சித் திணையின் 14 துறைகளில் ஒன்றாகத் தொல்காப்பியம் படை இயங்கு அரவத்தைக் குறிப்பிடுகிறது.  

நெடிபடு கானத்து நீள்வேல் மறவர்  

அடிபடுத்து ஆர் அதர் செலவான் - துடி படுத்து  

வெட்சி மலைய விலவார் மணி நிரைக்  

கட்சியுள் காரி எழும்.  

என்னும் பாடல் இதற்கு எடுத்துக்காட்டாகத் தரப்பட்டுள்ளது.  

## மேற்கோள்
# அபர்ணா பாலமுரளி


**அபர்ணா பாலமுரளி (Aparna Balamurali)** இவர் மலையாளத் திரைப்படம் மற்றும் தமிழ்த் திரைப்படத்துறையில் பணிபுரியும் இந்திய திரைப்பட நடிகையும் மற்றும் பின்னணி பாடகியுமாவார். இவர் மகேசிண்ட பிரதிகாரம் (2016) என்ற படத்தில் ஜிம்ஸி என்ற வேடத்திலும் மற்றும் சண்டே ஹாலிடே (2017) என்பதில் அனு என்ற பாத்திரத்தில் நடித்தற்காக மிகவும் பிரபலமானவர்.  

## தனிப்பட்ட வாழ்க்கை
அபர்ணா இந்தியாவின் கேரளாவில் உள்ள திருச்சூர் பகுதியைச் சேர்ந்தவர். இவர் கே. பி. பாலமுரளி மற்றும் சோபா பாலமுரளி ஆகியோருக்கு பிறந்தார். இவரது தந்தை பாலமுரளி பல இசைத் தொகுப்புகளை இயற்றிய ஒரு இசை இயக்குநர் ஆவார். ஒரு வழக்கறிஞரான இவரது தாயார் சோபா ஒரு சில மலையாள படங்களில் பின்னணி பாடகராகவும் பணியாற்றியுள்ளார். பாடகர்-இசையமைப்பாளர் கே. பி. உதயபானு அவரது தந்தைவழி பெரிய மாமாவார்..  

அபர்ணா இந்திய பாரம்பரிய இசை மற்றும் பரதநாட்டியம், மோகினியாட்டம், குச்சிப்புடி போன்ற பாரம்பரிய நடன பாணிகளில் பயிற்சி பெற்றவர். பாலக்காட்டில் உள்ள உலகளாவிய கட்டிடக்கலை நிறுவனத்தில் படித்தார் .
# ஆண்டனி வர்கீஸ்

**ஆண்டனி வர்கீஸ் (Antony Varghese)** இவர் மலையாளத் திரைப்படங்களில் தோன்றும் ஒரு இந்திய திரைப்பட நடிகராவார். இவர் *அங்கமாலி டைரிஸ்* என்ற படத்தின் மூலம் 2017ஆம் ஆண்டில் அறிமுகமானார். இவர் பிரபலமாக **பெப்பே** என்று அழைக்கப்படுகிறார்.  

## தனிப்பட்ட வாழ்க்கை
ஆன்டணி வர்கீஸ் இந்தியாவின் கேரளாவின் கொச்சியின் அங்கமாலியில் வர்கீஸ் மற்றும் அல்போன்சா ஆகியோருக்குப் பிறந்தார்.  

## தொழில்
லிஜோ ஜோஸ் பெல்லிசேரி இயக்கிய *அங்கமாலி டைரி* என்ற மலையாளத் திரைப்படத்தில் வின்சென்ட் பெப்பே என்ற முக்கிய கதாபாத்திரத்தை சித்தரித்து 2017ஆம் ஆண்டில் அறிமுகமானார். இந்த திரைப்படம் ஒரு மிகப்பெரிய வெற்றியாக இருந்தது. இது இவருக்கு புகழ் பெற்றுத் தந்தது. இவர் இப்போது பெப்பே என்ற திரைப் பெயரால் நன்கு அறியப்படுகிறார். இந்த கதாபாத்திரம் இவருக்கு தென்னிந்திய பிலிம்பேர் விருதுகள் உட்பட பல விருதுகளை பெற்றுத் தந்தது. இவரது இரண்டாவது படம் அறிமுக இயக்குநர் டினு பப்பச்சன் இயக்கிய சுவதந்திரியம் அர்த்தராத்திரியில் என்பதாகும். இது கோட்டயம் சார்ந்த த்ரில்லர் படமாகும். லிஜோ ஜோஸுடனான தனது இரண்டாவது படமான ஜல்லிக்கெட்டு என்ற படத்தில் ஒப்பந்தமானார்
# ஷேன் நிகாம்


**ஷேன் நிகாம் (Shane Nigam )** இவர் மலையாளப் படங்களில் தோன்றும் ஒரு இந்திய திரைப்பட நடிகராவார். 2013ஆம் ஆண்டு சாலை திரைப்படமான *நீலகாஷம் பச்சகடல் சுவன்னா பூமி* (2013) மூலம் அறிமுகமான இவர், *கிஸ்மத்* (2016), *பரவா* (2017), மற்றும் கும்பளங்கி நைட்ஸ் (2019) ஆகிய திரைப்படங்களில் நடித்ததற்காக பரந்த கவனத்தைப் பெற்றார்.  

## தனிப்பட்ட வாழ்க்கை
கேரளாவின் கொச்சியின் எலமக்காராவில் அபி மற்றும் சுனிலா ஆகியோருக்கு ஷேன் மூன்று குழந்தைகளில் மூத்தவராக பிறந்தார். எலாமக்கராவின் பவன் வித்யா மந்திரில் பள்ளிப் படிப்பை முடித்தார். கொச்சியின் ராஜகிரி பொறியியல் கல்லூரியில் பயின்றார். இவருக்கு அஹானா மற்றும் அலீனா என்ற இரண்டு தங்கைகள் உள்ளனர். ஷேனின் தந்தை அபி ஒரு நடிகரும் பிரபலமான பலகுரல் கலைஞரும் ஆவார்.  

## தொழில்

### திரைப்பட வாழ்க்கை
அன்னாவின் (ஆண்ட்ரியா எரேமியா) சகோதரர் கதாபாத்திரத்தில் *அன்னயம் ரசூலம்* என்ற படத்தின் மூலம் நிகாம் நடிகராக அறிமுகமானார். பின்னர் ராஜீவ் ரவி இவருக்கு என்ஜான் ஸ்டீவ் லோபஸ் என்ற படத்தில் முக்கிய கதாபாத்திரத்தை வழங்கினார். ஆனால் இவர் அந்த பாத்திரத்தை ஏற்கவில்லை.  

சுருதி மேனனுக்கு ஜோடியாக 2016 ஆம் ஆண்டில் வெளியான *கிஸ்மத்* என்ற திரைப்படத்தில் முன்னணி நடிகராக அறிமுகமானார். அத்திரைப்படத்தின் தயாரிப்பாளர் ராஜீவ் ரவி அவருக்கு முக்கிய கதாபாத்திரத்தை வழங்கினார். அவரது கதாபாத்திரம் மலையாளப் பார்வையாளர்களிடையே அவருக்கு பாராட்டைப் பெற்றுத்தந்ததுடன் வணிகரீதியான வெற்றியையும் பெற்றது.  

2017ஆம் ஆண்டு *சி / ஓ சாய்ரா பானு* படத்தில் மூத்த நடிகர்களான அமலா மற்றும் மஞ்சு வாரியர் ஆகியோருடன் நிகாம் ஒரு முக்கியக் கதாபாத்திரத்தில் நடித்தார். அடுத்த ஆண்டு, இவர் *ஈடா* என்ற காதல் படத்தில் தோன்றினார். இது விமர்சகர்களால் பாராட்டப்பட்டது.  

நிகாம் 2019இல் இரண்டு படங்களில் நடித்தார்; நகைச்சுவை நாடகம் கும்பளங்கி நைட்ஸ், இது திரையரங்க வசூலில் மிகவும் வெற்றிகரமாக இருந்தது. காதல் திரைப்படமான இஷ்க் (2019 திரைப்படம்) மிதமான விமர்சனங்களைப் பெற்றது.
# திண்டல் உயர்மட்ட சாலை, ஈரோடு



**திண்டல் உயர்மட்ட சாலை** (Thindal Elevated Corridor), ஈரோடு மாநகரத்தில் 5.4 கி.மீ. நீளத்திற்கு உயர்மட்டத்தில் கட்டமைக்கப்படும் மேம்பால சாலைத் திட்டமாகும். இது, ஈரோடு மாநகரத்தில் கிழக்கு-மேற்காக நீண்டு செல்லும் பெருந்துறை சாலையில் நிலவும் போக்குவரத்து நெரிசலைக் குறைக்க, தமிழ்நாடு அரசால் உருவக்கப்பட்ட திட்டமாகும். பெருந்துறை சாலை உயர்மட்ட மேம்பாலம் (Perundurai Road Elevated Corridor) என்றும் அழைக்கப்படுகிறது.  

## அமைவிடம்
இந்த உயர்மட்ட சாலையானது மாநில நெடுஞ்சாலை 96-ல் காலிங்கராயன் மாளிகை அருகே துவங்கி 5.4 கி.மீ. பயணித்து திண்டல்-பெரியசேமூர் இணைப்பு உள்வட்டச்சாலை சந்திப்பைக் கடந்து வெளி வட்டச்சாலைக்கு முன்னதாக திண்டல்மேடு அருகே முடிகிறது.  

## நடவடிக்கைகள்

இந்த திட்டமானது 2017ம் ஆண்டு ஜூன் மாதம் தமிழக முதல்வரால் அறிவிக்கப்பட்டது. மேலும் 2018ல் 300கோடி ரூபாயில் திட்டம் செயல்படுத்த இதற்கான அதிகாரப்பூர்வ அறிவிப்பும் வெளியிடப்பட்டது. தொடர்ந்து 2019ல் இவ்வழியில் 112 இடஙளில் மண்பரிசோதனை செய்யப்பட்டு இதற்கான திட்ட அறிக்கையும் தயார் செய்யும் பணியும் முடிக்கப்பட்டு அரசின் ஒப்புதலுக்கு அனுப்பப்பட்டுள்ளது. விரைவில் இதற்கான கட்டுமானப்பணிகள் துவங்கும்.  

மேலும் ஈரோட்டில் எஸ்.எஸ்.வி.என். பள்ளி முதல் சுவஸ்திக் கார்னர் வரை மற்றொரு உயர்மட்ட சாலை அமைப்பதற்கான அறிவிப்பையும் 2019ம் ஆண்டு சட்டசபையில் முதல்வர் வெளியிட்டுள்ளார்.  

## மேலும் பார்க்க
- உள் வட்டச் சாலை, ஈரோடு
- மத்திய பேருந்து நிலையம், ஈரோடு
- காவிரி நதிக்கரை சாலை, ஈரோடு
- வெளி வட்டச் சாலை, ஈரோடு
- ஈரோடு போக்குவரத்து
# சித்தார்த் மேனன்



**சித்தார்த் மேனன் (Siddharth Menon)** (பிறப்பு 1989 சூலை 1 ) இவர் ஓர் இந்திய பின்னணிப் பாடகரும் மற்றும் திரைப்பட நடிகருமாவார் . மேனன் சில திரைப்பட பாடல்களையும் வழங்கியுள்ளார். *தைக்குடம் பிரிட்ஜ்* என்ற இவரது இசைக் குழு மிகவும் பிரபலமானது. மலையாள தொலைக்காட்சி நிறுவனமான கப்பா என்ற தொலைக்கட்சியில் *மியூசிக் மோஜோ* என்ற இசை நிகழ்ச்சிக்காக தசரதம் திரைப்படத்திலிருந்து இவர் "மந்தராச்செபுண்டோ" என்ற பாடலை வழங்கியது இசை பட்டியலில் முதலிடம் பிடித்தது.  

## ஆரம்பகால வாழ்க்கை மற்றும் கல்வி
சித்தார்த் மேனன் மும்பையில் குடியேறிய கேரள குடும்பத்தில் சத்யநாதன் பரியதாத் மற்றும் ஷீலா ஆகியோருக்கு 1989 சூலை 1 அன்று பிறந்தார். இவரது தந்தை சத்யநாதன் ஒரு விமான நிறுவனத்தில் முன்னாள் ஊழியராவார். திருச்சூரின் இரிஞ்ஞாலகுடா பகுதியைச் சேர்ந்தவர். இவரது தாயார் ஷீலா மும்பையில் வருமான வரித்துறையில் பணிபுரிகிறார். இவர் கோட்டயம் வைக்கம் நகரைச் சேர்ந்தவர். இவருக்கு ஷரத் மேனன் என்ற ஒரு அண்ணன் உள்ளார். அவர் இங்கிலாந்தில் விஞ்ஞானியாக பணிபுரிகிறார்.  

மேனன் மகாராட்டிராவின் கோரேகாவ் பகுதியிலுள்ள விவேக் வித்யாலயா உயர்நிலைப் பள்ளியில் பயின்றார். பின்னர், விவேக் வணிகக் கல்லூரியில் பயின்று இவர் வர்த்தகத்தில் பட்டம் பெற்றார். பட்டம் பெற்ற பிறகு மேற்கத்திய இசையைப் கற்க முடிவு செய்து, சென்னையில் ஏ.ஆர். ரகுமானின் இசைக் கல்லூரியான, *கே. எம் மியூசிக் கன்சர்வேட்டரி*யில் சேர்ந்தார். தற்போது, இவர் கேரளாவின் கொச்சியில் வசிக்கிறார். இவர் 2019 திசம்பர் 22 அன்று மராத்தி நடிகை தன்வி பலா என்பவரை மணந்தார்.  

## தொழில்
சித்தார்த் மேனன் தனது மலையாளப் பெற்றோருடன் மும்பையில் வளர்ந்தார். போட்டிகள் மற்றும் இளைஞர் விழாக்களில் கலந்து கொண்டு, இசைக்கான பரிசுகளை வென்றார். இவர் காட்ட வேண்டியது எல்லாம் அவர் மும்பையில் உள்ள அஜிவாசன் இசை அகாதமியில் படித்த சில நாட்கள் மட்டுமே. ஆனால் அது ஒருபோதும் இவர் பாடும் ஆர்வத்தை குறைக்கவில்லை.  

சோனி தொலைக்காட்சியின் ரியாலிட்டி நிகழ்ச்சியான, *எக்ஸ் ஃபேக்டர் இந்தியாவில்* கலந்து கொண்டார். மேலும் இவரது குழு நிர்மிட்டே நிகழ்ச்சியின் இறுதிப் போட்டியாளராக தேர்வு பெற்றது. குழுவில் இருந்த மற்ற உறுப்பினர்கள் வியன் பெர்னாண்டஸ், பிரணில் மோர் மற்றும் ரஞ்சனா ராஜா.  

இவரது உறவினரான கோவிந்த் மேனன் கப்பா தொலைக்காட்சியில் "மியூசிக் மோஜோ" என்ற இசை நிகழ்ச்சி மற்றும் "நாஸ்டால்ஜியா" (பசுமையான மலையாள பாடல்களின் மறுபிறவி) நிகழ்ச்சிக்கும் பணியாற்றினார். இதில் சித்தார்த் பாடிய "மந்தராச்செபுண்டோ" பாடல் யூடியூபில் வெற்றி பெற்றது. பின்னர் அவர்கள் தைக்குடம் பிரிட்ஜ் என்ற இசைக் குழுவைத் தொடங்கினர்.  

சித்தார்த் 2013ஆம் ஆண்டு *நார்த் 24 காதம்* என்ற திரைப்படத்தில் "தரங்கல்" என்ற பாடலுடன் பின்னணிப் பாடகராக அறிமுகமானார்.  

2015 ஆம் ஆண்டில் வி.கே.பிரகாஷ் இயக்கிய *ராக்ஸ்டார்* திரைப்படத்தின் மூலம் மலையாளத் திரையுலகில் அறிமுகமானார் . சிரேயா கோசலுடன் இணைந்து இசைத் தொகுப்பான *யெலோவிலும்* இவர் நடித்து பாடியுள்ளார். இந்த பாடல் 2017 சூன் 7 அன்று வெளியிடப்பட்டது. 2014 ஆம் ஆண்டு நிலவரப்படி, யெலோவ் யூடியூப்பில் 1 மில்லியன் பார்வைகளைப் பெற்றுள்ளது. அடுத்த ஆண்டு இவர் மீண்டும் *யாமி* என்ற ஆல்பத்தில் பாடியுள்ளார்.  

2019ஆம் ஆண்டு நிலவரப்படி, துணை வேடங்களில் கூட், சோலோ திரைப்படங்களிலும், கத பரஞ்ச கத மற்றும் கோலாம்பி திரைப்படங்களில் முக்கிய கதாபாத்திரங்களிலும் நடித்துள்ளார். அமிர்தா தொலைக்காட்சி நிகழ்ச்சியிலும் மலையாளத்தில் பல விருதுவழங்கும் நிகழ்ச்சிகளிலும் பங்கேற்றுள்ளார்.
# கிருஷ் ஜே.சதார்

**கிருஷ் ஜே.சதார் (Krish J. Sathar)** (உன்னி கிருஷ்ணன் சதார் என்ற பெயரில் பிறந்தார்) இவர் ஓர் இந்திய திரைப்பட நடிகரும் மற்றும் தொழில் முனைவோரும் ஆவார். இவர் முதன்மையாக மலையாளம் மற்றும் தமிழ் படங்களில் பணியாற்றுகிறார்.  

## தொழில்
1984 செப்டம்பர் 14 இல் நடிகர்கள் சதார் மற்றும் ஜெயபாரதி ஆகியோருக்கு கிருஷ் பிறந்தார். பொறியியல் படித்த இவர், நிர்வாகத்திலும் முதுகலைப் பட்டம் பெற்றார். கிரிஷ் இங்கிலாந்தில் தனது படிப்பை முடித்த பின்னர் அமெரிக்காவில் பணிபுரிந்தார்.  

ஒரு மதிப்புமிக்க திரைப்பட குடும்பத்தில் பிறந்த இவருக்கு நடிப்பதற்கு பல வாய்ப்புகள் தேடிவந்தன. அவற்றுள் மோகன்லால் நடித்து, *சித்திக்* இயக்கிய *லேடீஸ் அண்ட் ஜென்டில்மேன்* என்ற திரைப்படத்தை தனது துவக்கப்பாதையாக இவர் தேர்ந்தெடுத்தார். இவர் திரைப்படத் துறையில் நுழைவதற்கு முன்பு நியூயார்க் திரைப்பட அகாதமியில் படித்துக் கொண்டிருந்தார். 2014ஆம் ஆண்டில், சிறீப்ரியா இயக்கிய மாலினி 22 பாளையங்கோட்டை என்ற தமிழ்த் திரைப்படத்தில் அறிமுகமானார். இது [[ஆஷிக் அபு]வின்], *22 பிமேல் கோட்டயம்* என்ற மலையாளத் திரைப்படத்தின் தமிழ் மறு ஆக்கம். இந்தப் படம் தெலுங்கிலும் கட்டானா என்ற தலைப்பில் மறு ஆக்கம் செய்யப்பட்டது. இதன்மூலம் இவர் தெலுங்குத் திரையுலகிலும் அறிமுகமானார். இவரது அடுத்த படம் *டூ நூரா வித் லவ்*, இதில் இவர் முக்கியக் கதாபாத்திரமான மகிழ்ச்சியான-அதிர்ஷ்டசாலி மற்றும் *சூஃபி பாடகர்* ஷாஜகானைச் சித்தரித்தார். இவர் தக்காளி என்ற திரைப்படத்தில் நடிக்க ஒப்புக்கொண்டார். ஆனால் பின்னர் தேதி பிரச்சினைகள் காரணமாக அத்திரைப்படத்திலிருந்து விலகினார்.  

## தொழில் முனைவோர் முயற்சிகள்
கிரிஷ் இலண்டனில் கான்செப்ட் காக்டெய்ல் சொந்தமாக மது விடுதிகளை வைத்து நடத்தி வருகிறார். ஒரு தீவிர காக்டெய்ல் ஆர்வலராக இருந்த இவர் அதை ஒரு பொழுதுபோக்காக எடுத்துக் கொண்டார். பின்னர் நியூயார்க்கில் இருந்த காலத்தில் காக்டெய்ல்களில் தனது திறமைகளைப் பயிற்றுவித்தார்.  

இவர் லண்டனில் தனது முதல் மது விடுதியினைத் திறந்தார். இது ஐக்கிய இராச்சியத்தின் முதல் பத்து சிறந்த காக்டெய்ல் மது விடுதிகளில் இடம் பெற்றது. சமீபத்தில் இவர் தனது இரண்டாவது மது விடுதியினை லண்டனில் திறந்தார்.
# நான்காம் மெண்டுகொதேப்



**நான்காம் மெண்டுகொதேப்** (**Mentuhotep IV**) பழைய எகிப்து இராச்சியத்தை ஆண்ட பதினொன்றாம் வம்சத்தின் 8-வது மற்றும் இறுதி பார்வோன் ஆவார். இவர் பண்டைய எகிப்தை கிமு 1998 முதல் கிமு 1991 முடிய 7 ஆண்டுகள் ஆண்டார். இவரது ஆட்சியின் இரண்டாம் ஆண்டில் முதலாம் அமெனம்ஹத் எகிப்தின் எதிர்கால பார்வோனாக நியமிக்கப்பட்டார். குழந்தைகள் அற்ற நான்காம் மெண்டுகொதேப்பின் இறப்பிற்குப் பின், முதலாம் அமெனம்ஹத் பனிரெண்டாம் வம்சத்தின் முதல் பார்வோனாக எகிப்தை ஆண்டார். நான்காம் மெண்டுகொதேப்பின் கல்லறை அல்லது கல்லறைக் கோயில் இதுவரை அறியப்படவில்லை.  
## இதனையும் காணக
- பாரோக்களின் பட்டியல்
# முதலாம் மெண்டுகொதேப்


**முதலாம் மெண்டுகொதேப்** (**Mentuhotep I**) எகிப்தின் முதல் இடைநிலைக் காலத்திற்கு (கிமு 2181 - கிமு 2055) பின்னர் நிறுவப்பட்ட மத்தியகால எகிப்திய இராச்சியத்தை ஆண்ட பதினொன்றாம் வம்சத்தின் முதல் பார்வோன் ஆவார். இவர் மேல் எகிப்தின் தீபை நகரத்தை தலைநகராகக் கொண்டு பண்டைய எகிப்தை ஆண்டார்.  

கர்னாக் நகரத்தின் கோயிலின் எகிப்திய மன்னர்களின் பட்டியலில் முதலாம் மெண்டுகொதேப்பின் பெயர் குறிப்பிட்டுள்ள்து. இவரது மனைவி இராணி முதலாம் நெபெரு ஆவார்.  

## இதனையும் காண்க
- பண்டைய எகிப்திய அரசமரபுகள்
# இரண்டாம் டேரியஸ்



வரைபடத்தில் இரண்டாம் டேரியசின் பெயர்]]  

**இரண்டாம் டேரியஸ்** (**Darius II**) பாரசீக அகாமனிசியப் பேரரசராக கிமு 423 முதல் 404 வரை 19 ஆண்டுகள் ஆட்சி செய்தவர். மேலும் இவர் பிந்தைய கால எகிப்திய இராச்சியத்தின் பர்வோனாகவும் ஆட்சி செய்தவர்.  

அகாமனிசியப் பேரரசர் முதலாம் அர்தசெராக்சஸ் கிமு 424-இல் மறைவான போது **இரண்டாம் அர்தசெராக்சஸ்** ஆட்சி பீடம் ஏறினார். இரண்டரை மாதம் கழித்து இரன்டாம் அர்தசெராக்சை தனது சகோதரர் சோக்டியானசை கொன்று அகாமனிசியப் பேரரசரசின் ஆட்சி பீடம் ஏறினார். பின்னர் சோக்டியானசை வீழ்த்திய இரண்டாம் டேரியஸ் கிமு 423-இல் பாரசீகத்தின் அகாமனிசியப் பேரரசராக முடிசூட்டிக் கொண்டார்.  

வரலாற்றாளர்கள் இரண்டாம் டேரியசின் ஆட்சிக் காலம் குறித்து சிறிதளவே அறிந்து வைத்துள்ளனர். மெசொப்பொத்தேமியாவில் இருந்த மீடியர்கள் கிமு 409-இல் அகாமனிசியப் பேரரசர் இரன்டாம் டேரியசுக்கு எதிராக கிளர்ச்சி செய்தனர்.  

## ஏதன்ஸ் உடன் பிணக்கு
ஏதன்ஸ் நாட்டு கிரேக்கர்கள், இரண்டாம் டேரியசுக்கு எதிராக கிளர்ச்சி செய்ய, கிமு 413-இல் அனத்தோலியா பகுதியில் வாழ்ந்த அமோர்ஜஸ் மக்களை தூண்டி விட்டனர். கிமு 414-இல் ஏஜியன் கடல் பரப்பில் இரண்டாம் டேரியஸ் கப்பற்படைகளை பெருக்கியதுடன், ஏதன்ஸ் படைகளுக்கு எதிராக ஸ்பார்ட்டன்களுடன் கூட்டு சேர்ந்தார். இதனால் ஏதன்ஸ் நாட்டு கிரேக்கர்கள் அதிகம் வாழந்த ஆசியா மைனரின் ஐயோனியா நகரத்தை இரண்டாம் டேரியஸ் கிமு 412-இல் கைப்பற்றினார்.  

கிமு 404-இல் இரண்டாம் டேரியஸ் தனது ஆட்சியின் 9-ஆம் ஆண்டின் போது மறைந்த போது, அவரது மகன் இரண்டாம் அர்தசெராக்சஸ் பாரசீக அகாமனிசியப் பேரரசராக முடிசூட்டிக் கொண்டார்.  
## இதனையும் காண்க
- பாரோக்களின் பட்டியல்
- பண்டைய எகிப்திய அரசமரபுகள்
# காவிரி நதிக்கரை சாலை, ஈரோடு



**காவிரி நதிக்கரை சாலை** (Cauvery Riverfront Road Corridor), தமிழ்நாட்டின் ஈரோடு மாநகரத்தில் காவிரி ஆற்றின் கரையில் அமைக்கப்படும் சாலைத் திட்டமாகும். இது ஈரோடு மாநகரத்தை ஒட்டி வடக்கு-தெற்காக 14 கி.மீ. நீளத்திற்குச் செல்லும் வகையில் அரசால் திட்டமிடப்பட்டுள்ளது.  

## திட்டம்
ஈரோடு மாநகரின் வடக்கு எல்லையில் உள்ள பவானியை அடுத்த கோணவாய்க்கால் பகுதியில் சேலம்-கொச்சி தேசிய நெடுஞ்சாலையிலிருந்து துவங்கும் இந்த சாலை காவிரி ஆற்றுக்கும் காளிங்கராயன் கால்வாய்க்கும் இடையிலேயே பயணித்து ஈரோடு மாநகரின் தெற்கு எல்லையில் உள்ள லக்காபுரம் பரிசல் துறை அருகே சென்று கரூர் பிரதான சாலையுடன் இணைகிறது.  

## முக்கிய சாலை சந்திப்புகள்

- சேலம் - கொச்சி தேசிய நெடுஞ்சாலை 544 - கோணவாய்க்கால்
- தொப்பூர் - மேட்டூர் - ஈரோடு தேசிய நெடுஞ்சாலை 544H
- திண்டல் - பெரியசேமூர் - அக்ரஹாரம் கதவணை உள்வட்ட இணைப்புச்சாலை
- வைராபாளையம் நீரேற்று நிலைய சாலை
- சங்ககிரி சாலை - கருங்கல்பாளையம் காவேரி சோதனைச்சாவடி
- சோலார் - வெண்டிபாளையம் கதவணை உள்வட்ட இணைப்புச்சாலை
- பரிசல்துறை-கொக்கராயன்பேட்டை வெளி வட்டச் சாலை

சாலையையொட்டி காவிரி ஆற்றின் அழகை கண்டு ரசிக்கும்படி பல இடங்களில் மின்விளக்குகளுடன் கூடிய பூங்காக்கள், உணவகங்கள், வாகன ஓட்டிகளுக்கான ஓய்விடங்கள் ஆகிய வசதிகளுடன் அமையுமாறு உத்தேசமாக ரூபாய் 150 கோடி மதிப்பீட்டில் இந்த சாலை திட்டமிடப்பட்டுள்ளது.  

## ஈரோடு கிழக்கு புறவழிச்சாலை
கடந்த 2022ஆம் ஆண்டு சட்டமன்றத்தில் ஈரோடு சத்தி சாலை, சேலம் சாலை மற்றும் கரூர் சாலையை இணைக்கும் விதமாக மாநகரின் கிழக்கு பகுதியில் 11.54 கி.மீ நீளத்திற்கு புறவழிச்சாலை அமைக்க விரிவான திட்ட அறிக்கை தயாரிக்க ரூபாய் 24 இலட்சம் நிர்வாக அனுமதி அளிக்கப்பட்டு பணிகள் துவங்கியுள்ளது.  

ஈரோடு கிழக்கு புறவழிச்சாலையின் சுமார் 10 கி.மீ பகுதியானது முன்மொழியப்பட்ட காவிரி நதிக்கரை சாலையின் வழித்தடத்தில் அமையும்.  

## மேலும் பார்க்க
- வெளி வட்டச் சாலை, ஈரோடு
- உள் வட்டச் சாலை, ஈரோடு
- ஈரோடு போக்குவரத்து
- திண்டல் உயர்மட்ட சாலை
# ஈபேர்டு


**ஈபேர்டு** (Ebird) என்பது பல்லுயிரியம் சார்ந்த ஒரு மக்கள் அறிவியல் திட்டமாகும். உலகளாவிய பறவை நோக்கர்களின் பறவைகாணல் நிகழ்வுகளைப் பதிவு செய்து, அவற்றை ஒருங்கிணைப்பதற்கான இணையவழிக் களமாக ஈபேர்டு உள்ளது. கார்னெல் பல்கலைக்கழகத்தின் பறவையியல் ஆய்வுக்கூடத்தால் இத்திட்டம் செயல்படுத்தப்படுகிறது.  

பறவை காணல்களை சேகரித்து, சேமித்தும் வைப்பதன் மூலம் பறவைகளின் பரவலையும் அவற்றின் திரள்வையும் குறித்து ஒப்பீடு செய்வதற்கான விவரத்தொகுப்பு கிடைக்கிறது; இத்தரவுகள் பொதுவெளியிலும் அறிவியல் பயன்பாட்டிற்கும் பரவிட ஈபேர்டு உதவுகிறது. ஈபேர்டு கூட்டு மூலத்துவத்திற்கு எடுத்துக்காட்டாக உள்ள ஒரு அமைப்பாகும். அறிவியலை மக்கள்மயப்படுத்துவதற்கும் மக்கள் அறிவியலை ஊக்கப்படுத்தி, அவர்கள் சேகரித்த தகவல் தரவுகளை அவர்கள் பயன்பாட்டுக்கே அளிப்பதற்கும் எடுத்துக்காட்டாக இது விளங்குகிறது.  

## வரலாறும் நோக்கமும்
ஈபேர்டு 2002ஆம் ஆண்டு கார்னெல் பல்கலைக்கழகத்தின் பறவையியல் ஆய்வுக்கூடம் மற்றும் தேசிய ஆதுபான் குமுகம் ஆகிய இரு அமைப்புகளால் தொடங்கப்பட்டது. சாக் லாரிவீ எனப்படும் ஆய்வாளரால் 1975ஆம் ஆண்டு வெளியிடப்பட்ட ஒரு தரவுத்தளத்தை அடிப்படையாகக் கொண்டே இது செயல்பாட்டுக்கு வந்தது.
# சிசாரியன்



**15-ஆம் தாலமி** அல்லது **சிசாரியன்** (****) (, உரோமைப் படைத்தலைவர் ஜூலியஸ் சீசர் மற்றும் எகிப்தின் கிரேக்க தாலமி பேரரசின் இராணி கிளியோபாட்ராவுக்கும் கிமு 23 சூன் 47-இல் பிறந்தவர் சிசோரியன். தனது தாய் கிளியோபாட்ராவின் துணையுடன் சிசாரியன் தனது மூன்றாம் வயதில் கிமு 44-இல் எகிப்தின் அரியணை ஏறினார். கிமு 12 ஆகஸ்டு 30-இல் உரோமைப் படைத்தலைவர் அகஸ்ட்டஸ், சிசேரியனை கொல்ல ஆணையிடும் வரை, ஏழாம்கிளியோபாட்ரா எகிப்தின் துணை-ஆட்சியாளராக இருந்தார்.  

கிரேக்க தாலமி வம்ச எகிப்தின் இராணி ஏழாம் கிளியோபாற்றாவின் மூத்த மகன் சிசாரியனின் தந்தை எகிப்தியரல்லாத உரோமானியப் படைத்தலைவரான ஜூலியஸ் சீசர் ஆவார். சிசாரியனே பண்டைய எகிப்தின் இறுதிப் பார்வோன் ஆவார்.  

## இதனையும் காண்க
- பண்டைய எகிப்திய அரசமரபுகள்

## அடிக்குறிப்புகள்
# காரணிப்படுத்துதல்



கணிதத்தில், **காரணிமயமாக்கல்** அல்லது **காரணிப்படுத்துதல்** அல்லது **காரணியாக்கம்** என்பது, ஒரு எண் அல்லது ஒரு **கணித விரி<nowiki/>வை** ஒன்றுக்கும் மேற்பட்ட பல *காரணிகளின்*  பெறுக்கற்பலனாக, சிறிய அல்லது எளிமையான விரிவுகளாக எழுதுவதகும். எடுத்துக்காட்டாக, 3 × 5 என்பது முழு எண் 15 இன் காரணிமயமாக்கலாகும், மற்றும் (x - 2) ( x + 2) என்பது *x<sup>2</sup> -4 என்ற பல்லுறுப்புக்கோவை* இன் காரணிமயமாக்கலாகும்.